open-index/open-wikipedia-markdown huggingface dataset:
Anna (vuoden 1997 elokuva)

**Anna** on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 1997. 

Elokuva on kansantieteellinen elokuva Venäjällä asuvasta nganasanien kansasta sekä henkilödokumentti nganasanien kuikkaklaaniin kuuluvasta Anna Aleksejevna Momdesta. Anna muistelee dokumentissa työtään kommunistisen puoluekomitean sihteerinä, jossa hän houkutteli nganasanien kansan jäseniä asumaan kyliin. Annan työn seurauksena nganasanien perinteinen elämäntapa päättyi.

## Palkinnot ja ehdokkuudet
Elokuva voitti vuonna 1998 Viron Pärnussa järjestettävillä International Visual Anthropology Film Festival -elokuvajuhlilla tuomariston erikoispalkinnon.

## Lähteet
Jussi Turpeinen

**Jussi Turpeinen** on kitaristi, joka liittyi Yö-yhtyeeseen vuonna 2016, kun Yön entinen basisti Jukka Lewis ja kitaristi Daffy Terävä saivat potkut. Turpeinen jätti Yön syksyllä 2024.

## Lähteet
Makoto Ōoka

**Makoto Ōoka** (1931 Mishima, Japani – 2017) oli japanilainen runoilija. Hän oli merkittävimpiä toisen maailmansodan jälkeisiä japanilaisia runoilijoita. Hänellä oli Asahi Shimbun -lehdessä päivittäin julkaistu runopalsta. Hän oli vuodesta 1965 Tokiossa Meiji-yliopistossa japanilaisen kirjallisuuden lehtori, myöhemmin professori.

## Suomennetut teokset
* *Adashi-mummi* (*Adashino*), suom. Kai Nieminen, Helsinki: Yleisradio 1982

;Runot
* Ketjuruno, suom. Kai Nieminen, Lahden kansainvälinen kirjailijakokous 1991 (Sisältää kirjailijakokouksessa kirjoitetun ketjurunon ja tekstiliitteen (2 samanlaista), jossa tietoa Renshi-ketjurunoudesta, runon kirjoittamiseen osallistuneiden runoilijoiden henkilötiedot (Lars Hulden, Kai Nieminen, Makoto Ooka, Rein Raud) ja runon suomennoksen. Runo esitettiin 18.6.1991 Kansainvälisessä runoillassa Lahden pääkirjastossa.) – myös julkaisussa: *Parnasso* 41(1991): 4
* Liekin laulu, suom. Ōkura Junichiro, julkaisussa *Runous*, 1984; nro 4
* Sanoja / Sanoja (Kotoba, kotoba): I, II, suom. Miika Pölkki, julkaisussa Kerberos 2003; nro 4

## Lähteet
Träsket (Eckerö)

**Träsket** on järvi Eckerössä Ahvenanmaan länsiosassa. Sen pinta-ala on 6,4 hehtaaria. Etäisyys Maarianhaminasta on 19 kilometriä länsiluoteeseen ja Tukholmasta 130 kilometriä koilliseen.

## Maantiede
Träsketin pituus lounaasta koilliseen on 800 metriä. Järven levein kohta on 150 metriä, keskiosastaan järven leveys on vain noin 20 metriä. Saaria ei ole. Träsketin länsiranta on asutettu, itäranta on metsämaata, joka kohoaa 30–40 metriä merenpinnan yläpuolelle. Träsketiin virtaa laskuojia lounaasta ja lännestä. Träsketin luusua sijaitsee järven pohjoiskolkassa, josta lähtee mutkitteleva, noin 600 metriä pitkä laskuoja koilliseen Insundetiin, joka laskee suoraan mereen.

Träsket (94.110.1.004) kuuluu Ahvenanmaan lounaiseen saaristoalueeseen (94.11), joka on toisen jakovaiheen vesistö Pohjoisen Ahvenanmeren päävesistössä (94). Lounaiseen saaristoalueeseen kuuluu Träsketin ohella Kungsöfjärden, Byträsk, Storviken, Storträsket ja 12 muuta järveksi luokiteltua vakavettä.

Träsket on neljänneksi laajin Eckerön yhdestätoista järvestä. Laajin on Inre fjärden Eckerön pääsaaren pohjoisosassa.

Suomessa on neljätoista vähintään hehtaarin laajuista Träsketiä. Suurin niistä sijaitsee Paraisissa. Träsket-nimisiä vakavesiä on myös muun muassa Sundissa (Sundin Träsket) ja Kirkkonummella (Kirkkonummen Träsket). Kemiönsaaressa on kolme Träsketiä.

## Lähteet
Träsket (Kirkkonummi)

**Träsket** on rannoiltaan soistunut metsäjärvi Träskönin saarella Porkkalanniemen lounaispuolella Kirkkonummella. Sen pinta-ala on 2,1 hehtaaria. Etäisyys Helsingistä on 41 kilometriä lounaaseen ja Tallinnasta 60 kilometriä pohjoisluoteeseen.

## Maantiede
Träsketin pituus lounaasta koilliseen on 250 metriä. Järvi kapenee koillista kohden. Saaria ei ole. Träsket on luonnonsuojelualuetta, kuten koko Träskön ja sitä ympäröivät saaret. Järven pohjoisrannalta lähtee laskuoja Suomenlahteen.

Träsket (91.710.1.008) kuuluu Siuntion-Inkoon rannikkoalueeseen (91.71), joka on toisen jakovaiheen vesistö Suomenlahden päävesistössä (91). Siuntion-Inkoon rannikkoalueen laajin järvi on Backaviken.

Suomessa on neljätoista vähintään hehtaarin laajuista Träsketiä. Suurin niistä sijaitsee Paraisissa. Sundissa on kaksi Träsketiä (Sundin Träsket) ja Kemiönsaaressa kolme. Myös Eckerössä on Träsket (Eckerön Träsket).

## Lähteet
Tõnu Aare

**Tõnu Aare** (25. heinäkuuta 1953 Tallinna – 21. heinäkuuta 2021) oli virolainen muusikko. Hän oli vuonna 1974 mukana perustamassa Apelsin-yhtyettä. Hän soitti yhtyeessä kitaraa, huuliharppua ja mandoliinia sekä toisinaan myös lauloi.

Tõnu Aaren isä oli professori Johannes Aare (1915–2000) ja veli toimittaja Juhan Aare.

## Lähteet
Träskön (Kirkkonummi)

**Träskön** on saari Porkkalanniemen lounaispuolella Kirkkonummella.

Träskönin pinta-ala on noin 77 hehtaaria. Se on yksi neljästä kansallispuistosta, jotka perustettiin 1938. Träskön joutui toisen maailmansodan jälkeen Neuvostoliiton haltuun. Kun saari palautettiin Suomelle 1956, sen luontoa oli tuhottu siinä määrin, ettei se enää kelvannut kansallispuistoksi. Träskönille yritettiin saada kansallispuiston status myös 1976 ja 2017. Träskön ja sitä ympäröivät saaret ovat nykyisin (2021) luonnonsuojelualuetta, mutta eivät kansallispuistoa. Träskönin etäisyys Helsingin keskustasta on noin 40 kilometriä lounaaseen.

Träskönillä sijaitsee venäläisen linnoitteen rauniot 1800-luvun lopulta, pyöreä loisto (noin 100-150 metriä saaren itärannasta pienestä niemekkeestä Lövströmsudden suoraan länteen) ja osin umpeen kasvanut luontopolku. Saaren länsiosassa sijaitsee kahden hehtaarin laajuinen Träsket, josta purjehtijat hakivat muinoin täydennystä alustensa vesivarastoihin.

## Lähteet

## Aiheesta muualla
*Tiedostopalvelu.maanmittauslaitos.fi
Matka (elokuva)

**Matka** on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 2007. 

Elokuva käsittelee nenetsien uskontoa sekä maailmankatsomusta. Siinä kuvataan nenetsien elämän koko kaari syntymästä kuolemaan. Elokuva sisältää myös animoituja kohtauksia.

## Lähteet
Gloet (Brändö)

**Gloet** on entinen järvi Brändössä Ahvenanmaan itäisessä saaristossa. Järven pinta-ala on ollut 2,4 hehtaaria. Etäisyys Maarianhaminasta on 62 kilometriä itäkoilliseen ja Turusta 73 kilometriä länsilounaaseen.

## Maantiede
Gloet on soistunut järvi. Altaan pituus lounaasta koilliseen on noin 300 metriä. Saaria ei ole. Gloet sijaitsee Lappon saaren lounaisosassa metsän ympäröimänä. Järven pohjoispuolella on viljelysmaata.
Gloet (92.411.1.001) kuuluu Kihdin saaristoalueeseen (92.411), joka on kolmannen jakovaiheen vesistö Eteläisen Saaristomeren päävesistössä (92). Kihdin saaristoalue sijaitsee Ahvenanmaan ja Varsinais-Suomen maakuntarajan molemmin puolin, siihen kuuluu Gloetin ohella Gropen, Träsket ja Kyrkörarna.

## Lähteet
Sjögloet

**Sjögloet** on järvi Brändössä Ahvenanmaan itäisessä saaristossa. Sen pinta-ala on 2,45 hehtaaria. Etäisyys Maarianhaminasta on 69 kilometriä koilliseen ja Turusta 73 kilometriä länteen.

## Maantiede
Sjögloet sijaitsee Fiskön saaren pohjoisosassa. Järven pituus etelästä pohjoiseen on 230 metriä. Järven koillisosan lahtea erottaa merestä noin 40 metriä leveä kannas. Järven eteläosassa sijaitsee kaksi luotoa. Sjögloetia ympäröi metsämaa, joka kohoaa enimmillään noin kymmenen metriä merenpinnan yläpuolelle.

Sjögloet (95.212.1.003) kuuluu Iniön saaristoalueeseen (95.212), joka on kolmannen jakovaiheen vesistö Pohjoisen Saaristomeren päävesistössä (95). Iniön saaristoalueen laajimmat järvet ovat Hilappajärvi ja Friskan.

Sjögloet on toiseksi laajin Brändön neljästä järvestä. Kolme muuta ovat Gloet ja kaksi nimetöntä järveä. Ranta10-menetelmällä mitaten Sjögloet on hieman Gloetia laajempi.

## Lähteet
Kino Olympia

**Kino Olympia** on Hangossa sijaitseva elokuvateatteri, joka on ollut toiminnassa vuodesta 1946 lähtien. Funktionalistisessa rakennuksessa Vuorikadulla toimiva teatteri on Suomen eteläisin elokuvateatteri. Olympiassa on järjestetty muun muassa Hangon elokuvajuhlat.

## Lähteet

## Aiheesta muualla
* Verkkosivut
* Esittelyvideo
Iso-Suonia

**Iso-Suonia** on saareton metsäjärvi Lohjan ja Salon rajalla läntisellä Uudellamaalla. Sen pinta-ala on 32,4 hehtaaria. Etäisyys Lohjan keskustasta on 23 kilometriä länteen.

## Maantiede
Iso-Suonian rantaviiva on mutkainen. Pääaltaasta eteläkaakkoon työntyvä Lohjan alueella sijaitseva vesialue jakautuu useiksi pieniksi lahdiksi. Järven koillisosassa sijaitsee pohjoiseen työntyvä lahti, jonka pohjoinen osa on Lohjan alueella. Järven lounaisosassa sijaitsee etelään suuntaava lahti, joka kapenee 15–20 metriä leveäksi salmeksi, jonka eteläpuolella sijaitsee omaksi järvekseen luokiteltu Kalakoskenjärvi, jonka korkeustaso on sama kuin Iso-Suonian. Iso-Suonian itäpuolella sijaitsee Lauklampi, järvien välisellä kannaksella on jonkin verran pientaloja. Myös Iso-Suonian etelärannalla on rakennuksia. Iso-Suonian luoteispuolella sijaitsee Kauplammi ja pohjoispuolella Pirunlinnan Suonia.

Iso-Suonian ulottuvuudet ovat altaan pinta-alaan nähden suuria. Suora linja järven kaakkoiskulmasta luoteiskulmaan on noin 1,1 kilometriä.

Lauklammen eteläosasta virtaa laskuoja Iso-Suoniaan, jonka korkeustaso on 0,5 metriä Lauklampea alempi. Myös muiden Iso-Suonian lähijärvien ja -lampien korkeustaso on Iso-Suoniaa alempi. Iso-Suonia laskee Kalakoskenjärven kautta Leilänlammiin (42,2 metriä mpy) ja edelleen Seljänalasen (41,0 metriä mpy) Leilänlahteen.

Iso-Suonia (82.002.1.071) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Fiskarsinjoen alueella on 76 vähintään hehtaarin laajuista vakavettä. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.

## Lähteet
Kuolettava kierre

**Kuolettava kierre** (*Deadly Care*) on David Anspaugh’n ohjaama televisioon tehty draamaelokuva vuodelta 1987. Siinä päihderiippuvainen sairaanhoitaja (Cheryl Ladd) on vähällä tehdä työssään kohtalokkaan virheen.

*[[Video-opas|Video-oppaassa]]* vuodelta 1994 Roope Lehtinen kirjoitti elokuvan tavoittelevan tärkeätä sanomaa todellisesta ongelmasta, mutta piti lopputulosta pateettisena ja antoi elokuvalle yhden tähden viidestä.

## Lähteet
Päivä painuu mailleen

**Päivä painuu mailleen** (*The Long Day Closes*) on Terence Daviesin käsikirjoittama ja ohjaama brittiläinen draamaelokuva vuodelta 1992. Se kuvaa 11-vuotiaan englantilaispojan lapsuuden tunnelmia leskeksi jääneen äitinsä ja vanhempien sisarustensa kanssa 1950-luvun keskivaiheilla.

Elokuva oli mukana Cannesin filmifestivaalin kilpailusarjassa vuonna 1992, jolloin Kultainen palmu meni Bille Augustin elokuvalle *[[Hyvä tahto]]*.

Hidastempoinen elokuva jakoi arvostelijoiden mielipiteitä. Muun muassa yhdysvaltalainen Roger Ebert piti sitä mestariteoksena. *Suomen Kuvalehden* Ywe Jalander kirjoitti pitäneensä paljon Daviesin omaelämäkerrallisesta elokuvasta *[[Rakkaat muistot]]*, mutta samoja teemoja käsittelevä *Päivä painuu mailleen* oli hänestä teennäinen, pitkäveteinen ja staattinen, ”peräkkäin pantuja laulelmia, tilanteita, esineitä ja sisäkuvia” joita Davies näyttää Jalanderin mielestä pikemminkin esitelläkseen elokuvantekijän taitojaan kuin tutkiakseen lapsena kokemiaan tunteita. 

## Lähteet
Hugo Kasimir Nordenswan

**Hugo Kasimir Nordenswan** (23. syyskuuta 1834 Hämeenlinna – 24. tammikuuta 1904 Helsinki) oli suomalainen sotilas, insinööri ja virka- ja valtiopäivämies.

Nordenswanin vanhemmat olivat Johan Henrik Nordenswan ja Jacobina Fredrika von Numers ja puoliso vuodesta 1863 Zelée Christina Agricola (k. 1925). Taidemaalari Karin Nordenswan, kuvanveistäjä, kuvittaja ja taidemaalari Martha Nordenswan-Lindgren ja metsänhoitaja, valtiopäivämies Johan Robert Hugo Nordenswan olivat heidän lapsiaan. Taidemaalari Victorine Nordenswan oli puolestaan Hugo Kasimir Nordenswanin sisar. Nordenswan kävin Haminan kadettikoulun 1847–1854 ja palveli vänrikkinä Suomen kaartinpataljoonassa. Aliluutnantiksi 1855 ylennetty Nordenswan siirrettiin 1858 tie- ja vesirakennuskunnan insinööriosastoon insinööriksi. Hän yleni 1862 alikapteeniksi, 1870 kolmannen luokan insinööriksi ja 1872 toisen luokan insinööriksi, jolloin hämestä tuli Länsi-Hämeen piirin piiri-insinööri. Vuonna 1886 Nordenswan nimitettiin tie- ja vesirakennusten ylihallituksen v.t. yli-insinööriksi ja myöhemmin yli-insinööriksi, missä tehtävässä hän toimi vuoteen 1890 asti.

Nordenswan oli aatelissäädyssä edustaja valtiopäivillä 1863–1864 ja 1888.

## Lähteet
Kalakoskenjärvi

**Kalakoskenjärvi** (myös **Kalakoskenlampi**) on saareton metsäjärvi Varsinais-Suomen ja Uudenmaan maakuntarajalla. Sen pinta-ala on 7,04 hehtaaria. Järvi sijaitsee pääosin Salossa, itäisin osa on Lohjan alueella. Etäisyys Lohjan keskustasta on 24 kilometriä länteen.

## Maantiede
Kalakoskenjärvi on samantasoinen pohjoispuolisen Iso-Suonian kanssa. Järviä yhdistää kapea, noin 300 metriä pitkä salmi. Kalakoskenjärven pituus etelästä pohjoiseen on noin kilometrin, järven leveys vaihtelee sadan metrin molemmin puolin. Itärannalla sijaitsee muutamia pientaloja. Kalakoskenjärven itä- ja kaakkoispuolella on useita metsälampia, kuten Iilammi (56,4 metriä mpy) ja Vanhamaalammi (55,7 metriä mpy).

Kalakoskenjärvi laskee etelään Leilänlammiin (42,2 metriä mpy) ja edelleen Seljänalasen (41,0 metriä mpy) Leilänlahteen.

Kalakoskenjärvi (82.002.1.070) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Fiskarsinjoen alueella on 76 vähintään hehtaarin laajuista vakavettä. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.

## Lähteet
Fredrik Nordmann

**Fredrik Leonard (Fedja) Nordmann** (21. heinäkuuta 1860 – 1917) oli suomalainen sotilas ja virka- ja valtiopäivämies.

Nordmannin vanhemmat olivat amiraali Boris Nordmann ja Maria Arbuzova (Arbusoff). Kirjailija Natalia Nordmann oli hänen sisarensa. Fredrik Nordmann oli upseeri, joka palveli useissa eri venäläisissä joukko-osastoissa ja erosi sotapalveluksesta kapteenina. Hän toimi sittemmin virkamiehenä, mutta myös ritarihuoneen sihteerinä. Nordmann oli aatelissäädyssä edustaja valtiopäivillä 1888.

## Lähteet
Karl Johan Agaton von Numers

**Karl (Carl) Johan Agaton (Agathon) von Numers** (21. lokakuuta 1861 Helsinki – 9. syyskuuta 1931 Helsinki) oli suomalainen sotilas ja virka- ja valtiopäivämies. 

Von Numersin vanhemmat olivat Karl Johan Oskar von Numers ja  Hedvig Constantia Fredrika Ehrenstam ja puoliso Elin Olivia Hällfors. Professori Gustaf Sigurd Gideon von Numers oli hänen veljensä. Karl Johan Agaton von Numers oli hovineuvos, kanavapäällikkö ja Suomen sisällissotaan osallistunut suojeluskuntalainen. Sotilasurallaan hän yleni alikapteeniksi. Von Numers oli aatelissäädyssä edustaja valtiopäivillä 1888.

## Lähteet
Mura Masa

**Mura Masa** (oikealta nimeltään **Alexander Crossan**, s. 5. huhtikuuta 1996 Guernsey) on brittiläinen, guernseyläislähtöinen elektronisen musiikin tuottaja ja DJ.

Crossan aloitti uransa Soundcloud-alustalla 2010-luvun alussa. Hänen ensimmäinen läpimurtokappaleensa oli "Lotus Eater" vuonna 2013, jonka poimi soitettavaksi muun muassa BBC Radio 1. Hän julkaisi ensimmäisen EP:nsä *Someday Somewhere* vuonna 2015.

Vuonna 2016 julkaistu kappale "Love$ick" ASAP Rockyn laululla oli hitti ja ylsi parhaimmillaan Spotifyn viraalilistan ykköseksi Yhdysvalloissa ja Britanniassa. Vuonna 2017 julkaistu debyyttistudioalbumi *Mura Masa* oli ehdolla kahdessa Grammy-kategoriassa.

Crossanin vuonna 2019 julkaisema remix Haimin kappaleesta "Walking Away" voitti paras remixattu, ei-klassinen äänite -Grammyn samana vuonna.

## Diskografia

* *Someday Somewhere EP* (2015)
* *Mura Masa* (2017)
* *R.Y.C.* (2020)

## Lähteet
Passiivinen immunisointi

**Passiivinen immunisaatio** tarkoittaa taudilta suojaavien vasta-aineiden siirtämistä yksilöön ilman että hänen omaa vasta-ainetuotantoaan käynnistetään. Menetelmä on nopea, minkä vuoksi sitä käytetään joidenkin välittömästi henkeä uhkaavien tilojen kuten jäykkäkouristuksen, rabieksen ja vaarallisten käärmeenpuremien hoitoon. Toisin kuin aktiivisella immunisoinnilla, tällä tavalla ei saada aikaan pitkäaikaista suojaa tautia vastaan, sillä IgG-tyypin vasta-aineiden puoliintumisaika elimistössä on vain kolme viikkoa.

Myös raskauden aikana äidistä sikiöön siirtyvät vasta-aineet ovat passiivista immunisaatiota. Ne suojaavat vastasyntynyttä ensimmäisinä elinkuukausina, kunnes lapsen oma immuunijärjestelmä alkaa vähitellen toimia. Tätä vasta-aineiden kulkeutumista voidaan hyödyntää myös aktiivisen immunisaation yhteydessä: jo 1930-luvulla havaittiin raskaana olevien rokottamisen hinkuyskää vastaan vähentävän tehokkaasti vastasyntyneiden hinkuyskätapauksia. Nykyisin äitien rokottamista käytetään yleisesti vastasyntyneiden suojaamisessa influenssalta.

Passiivisen immunisoinnin keksivät Robert Koch -instituutissa työskennelleet Emil von Behring ja Shibasaburō Kitasato 1890-luvulla tutkiessaan kurkkumätää aiheuttavaa *[[Corynebacterium diphtheriae]]* -bakteeria. Tehdessään kokeita marsuilla he havaitsivat, että kun kurkkumädällä tartutetun marsun veren seerumia ruiskutetaan terveeseen marsuun, terve marsu jää eloon vaikka sille jälkeenpäin annettaisiin normaalisti tappava annos kurkkumätäbakteerin tuottamaa toksiinia. Kitasato onnistui myös osoittamaan, että jäykkäkouristuksella immunisoitujen kanien seerumi estää jäykkäkouristuksen hiirissä. Emil von Behring palkittiin tutkimuksestaan Nobelin lääketieteen palkinnolla vuonna 1901.

Nykyään passiivisessa immunisaatiossa käytetään pääasiassa ihmisen verestä eristettyjä vasta-aineita. Kuitenkin eräät kaupallisesti saatavilla olevat antiseerumit, kuten kalkkarokäärmeiden vastamyrkyt ja kurkkumätätoksiinin vastamyrkky tuotetaan edelleen eläimissä.

## Lähteet
Visor

**Suomen Visor Oy** on suomalainen kaihdinvalmistaja, joka on erikoistunut kankaisten vekkikaihtimien myyntiin, valmistukseen ja asennukseen. Yrityksen tuotantolaitos sijaitsee Kempeleessä, jossa valmistetaan vuodessa yli 200&nbsp;000 kaihdinta. Visor on osa Lumon-konsernia.

Visorin valmistamia kankaisia vekkikaihtimia pystyy asentamaan ikkunoihin sekä lasitettuihin terasseihin ja parvekkeisiin. Visor kaihtimille on myönnetty Design From Finland -tuotemerkki. Suomen lisäksi Visorin kaihtimia on saatavana Ruotsissa, Norjassa, Tanskassa, Saksassa, Ranskassa, Espanjassa, Kanadassa, Sveitsissä, Virossa ja Venäjällä.

## Lähteet
* 
* 
*
Nemo Asumalahti

**Nemo Asumalahti** (s. 29. toukokuuta 2002) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Asumalahti on laita/pivot. Nemo työskentelee kotimaisella Elisalla.

## Lähteet
Aladin Ljesnjanin

**Aladin Ljesnjanin** (s. 18. syyskuuta 2002) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Ljesnjanin on pohja/laita.

## Lähteet
Jaakko Ahokas (futsalpelaaja)

**Jaakko Ahokas** (s. 16. lokakuuta 1987) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Ahokas on pivot.

## Lähteet
Kuolinisku

**Kuolinisku** (*The Settlement*) on Howard Rubien ohjaama australialainen draamaelokuva vuodelta 1983. Sen pääosia näyttelevät Bill Kerr ja John Jarratt. Suomalaisen Elonetin mukaan kyseessä on yhdysvaltalainen elokuva vuodelta 1988, mikä lienee videomaahantuojan antamaa virheellistä tietoa.

## Juoni
Australian Queenslandissä 1950-luvulla, lampaankeritsijöiden lakon aikaan, huijaamalla elantonsa hankkivat kulkurikaverukset, vanhempi ja nuorempi mies, asettuvat pikkukaupungin laidalle autiotaloon, jonne muuttaa myös paikallinen tyttö. Vanhoillinen katolilaisuskoinen yhteisö ei katsele hyvällä kolmikon uusperhejärjestelyä.

## Arvioita
*[[Video-opas]]* vuodelta 1994 pitää elokuvaa yhdysvaltalaisena ja arvelee ennalta arvattavan tarinan soveltuvan paremmin amerikkalaiselle kuin suomalaiselle yleisölle. Elokuva saa kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*Elokuva katsottavissa Internet Archivessa
Bonzo Goes to Bitburg

**Bonzo Goes to Bitburg** on Ramones-yhtyeen kappale vuodelta 1985. Sen sanoitus käsittelee Ronald Reaganin tekemää vierailua Bitburgin sotilashautausmaalle Länsi-Saksaan samana vuonna. Kappale julkaistiin *[[Animal Boy]]* -albumilla vuonna 1986 nimellä ”My Brain Is Hanging Upside Down (Bonzo Goes to Bitburg)”. Singleä ei julkaistu Yhdysvalloissa, mutta sitä soitettiin paikallisilla radioasemilla ja se valittiin vuoden 1985 viidenneksi parhaaksi singleksi *[[The Village Voice]]* -lehden julkaisemalla musiikkikriitikkojen arvioihin perustuvalla listalla.

## Lähteet
Terunofuji Haruo

**Terunofuji Haruo** (s. 29. marraskuuta 1991 Ulaanbaatar), alun perin **Gantulga Ganerdene**, on mongolialaissyntyinen entinen sumopainija. Hän on järjestyksessä 73. sumopainin suurmestari eli yokozuna. Hän sai yokozunan arvon 21. heinäkuuta 2021. 

Terunofuji aloitti uransa sumopainissa vuonna 2011 ja saavutti mestarin eli ozekin arvon heinäkuussa 2015. Ozekin arvon saatuaan Terunofuji loukkasi kuitenkin molemmat polvensa ja hän putosi ylimmältä sarjatasolta eli makuuchista vähitellen aina viidennelle sarjatasolle saakka. Sen jälkeen Terunofuji raivasi tiensä takaisin makuuchiin ja voitti heinäkuussa 2020 järjestetyn turnauksen sekä vuoden 2021 maaliskuun ja toukokuun turnaukset. Vuoden 2021 heinäkuun turnauksessa Terunofuji voitti 14 ottelua, mutta hävisi viimeisen ottelunsa yokozuna Hakuhōlle. Terunofujin katsottiin silti ansainneen yokozunan arvon.

## Lähteet
Nikodemus Cirolainen

**Pyhä Nikodemus Cirolainen** (900-luku Cirò, Catanzaro, Italia – 25. maaliskuuta 990 Mammola, Calabria, Italia) oli pyhimys, erakko ja munkki. Hän oli Theofanen ja Pandian lapsi ja pappi nimeltä Galatone piti hänestä hengellisesti huolta. Nuorena miehenä Nicodemus koki vastenmielisyyttä aikalaistensa elämää kohtaan ja tunsi vetoa luostarielämään. Häntä pidettiin sopimattomana luostarin katumustöihin ja opintoihin fyysisen kuntonsa takia mutta periksiantamattomuutensa takia hyväksyttiin lopulta munkiksi. Myöhemmin hän vetäytyi erakoksi Monte Celleranoon, Locriin, Italiaan jossa hän sai pian hengellisiä oppilaita jotka lopulta hajaantuivat eri luostareihin. Pyhimys itse vetäytyi luostariin Geracessa ja lopulta Mammolaan jonka luostarissa hän kuoli. Hän on Italian Mammolan suojeluspyhimys ja hänen muistopäiväänsä vietetään 25. maaliskuuta ja 12. maaliskuuta.

## Lähteet
Joseph Opatoshu

**Joseph Opatoshu**, puolaksi: **Józef Opatoszu**, (1886 Mława, Puola – 1954 New York, New York, Yhdysvallat) oli puolalainen kirjailija. Hän oli syntyjään puolanjuutalainen ja muutti 1907 Yhdysvaltoihin New Yorkiin, jossa hän kuului Di junge -kirjailijaryhmän keskeisiin kirjailijoihin. Hänen esikoisromaaninsa *A roman fun a ferdganev* ilmestyi 1917, ja hän kuvaa siinä lapsuusmuistojaan Puolasta.

## Lähteet

## Aiheesta muualla
Juri Borisov

**Juri Aleksandrovitš Borisov** (ven. Ю́рий Алекса́ндрович Бори́сов, s. 8. joulukuuta 1992 Reutov, Venäjä) on venäläinen näyttelijä. Hän näytteli toista pääosaa Grand Prix -palkitussa suomalaisessa elokuvassa *[[Hytti nro 6 (elokuva)|Hytti nro 6]]* (2021). Hänet tunnetaan myös venäläisistä elokuvista *[[T-34 (elokuva)|T-34]]* (2018), *[[Kalashnikov (elokuva)|Kalashnikov]]* (2020), *Serebrjanye konki* (Hopealuistimet) ja *Petrovy v grippe* (Petrovit flunssassa) (2021).

Hän sai Oscar-ehdokkuuden parhaasta miessivuosasta yhdysvaltalaisesta elokuvasta *[[Anora (elokuva)|Anora]]* (2024).

## Lähteet
Dinara Drukarova

**Dinara Anatoljevna Drukarova** (ven. Динара Анатольeвна Друкарова, s. 3. tammikuuta 1976 Leningrad, Neuvostoliitto) on venäläinen näyttelijä, joka on luonut uraa sekä Venäjällä että Ranskassa. Hän tuli tunnetuksi neuvostoliittolaisesta elokuvasta *[[Zamri, umri, voskresni!]]* (1989), joka palkittiin Cannesin elokuvajuhlilla *[[Un certain regard]]* -kategoriassa. Drukarova esiintyi ranskalaisen menestyssarjan *[[Le Bureau, vakoojaverkosto]]* neljännellä ja viidennellä kaudella. Vuonna 2021 hän näytteli Grand Prix -palkitussa suomalaisessa elokuvassa ''Hytti nro 6.

## Lähteet
Tochinoshin Tsuyoshi

**Tochinoshin Tsuyoshi** (s. 13. lokakuuta 1987 Mtskheta), alun perin **Levan Gorgadze**, on georgialainen entinen sumopainija. Tochinoshin aloitti uransa sumopainijana maaliskuussa 2006 ja saavutti mestarin eli ozekin arvon heinäkuussa 2018. Hän tippui sittemmin maegashiran arvoiseksi. Tochinoshin voitti urallaan yhden ylimmän sarjatason eli makuuchin turnauksen, mutta kärsi uransa aikana useista loukkaantumisista. Hänellä oli muun muassa paha polvivamma. Hän loukkasi vasemman olkapäänsä tammikuussa 2023, eikä pystynyt enää sen jälkeen palaamaan huippukuntoon. Tochinoshin ilmoitti lopettavansa uransa sumopainijana 19. toukokuuta 2023.

## Lähteet
Dianan temppeli (Nemi)

**Dianan temppeli** oli antiikin roomalainen temppeli, joka rakennettiin arviolta 300-luvulla eaa. Nemijärven rannalle lähelle nykyistä Nemin kaupunkia. Temppeli oli antiikin aikana merkittävä pyhiinvaelluskohde. Nemijärven rannoilla ja temppelin alueella pidettiin joka vuosi elokuun 13. päivä Dianalle pyhitetty juhla.

## Historiaa
Ennen temppelin rakentamista paikalla oli pyhä metsä, jossa oli Dianan kulttipatsas. Dianaa palvottiin Nemin rannan metsissä jo 200 vuotta aikaisemmin kuin kuningas Servius rakennutti Rooman kaupunkiin Dianan temppelin vuonna 545 eaa. Koska palvontapaikka oli alkujaan metsässä, kutsuttiin temppelin ylipappia nimellä *Rex Nemorensis* eli metsän kuningas.

Suurimmillaan temppelin alue oli 45&nbsp;000 neliömeriä ja siinä oli useita terasseja, joilla oli erilaisia patsaita. Temppelialueella oli majoitustilaa pyhiinvaeltajille ja papeille, kylpylä ja teatteri. Aluetta ympäröi doorilaiseen tyyliin rakennettu pylväikkö ja porttirakennelma, jonka pylväistä osa oli punaisia ja osa tummanharmaata laavakiveä.

Temppeli pysyi käytössä luultavasti 400-luvulle jaa., jolloin tuli määräys sulkea kaikki pakanatemppelit. Alue autioitui, temppelistä ryöstettiin kaikki kallisarvoinen ja sen kiviä käytettiin toisiin rakennuksiin. Alue peittyi kasvillisuudella ja metsittyi. Ensimmäiset kaivaukset tehtiin alueella 1600-luvulla. Kaivajat olivat eripuolilta Eurooppaa tulleita amatöörejä, joita kiehtoi lähinnä ajatus löytää raunioista hienoja esineitä. Kaivajien ansiosta temppelin raunioista löydettyjä esineitä on monissa eurooppalaisissa museoissa.

Järjestelmällisiä kaivauksia alueella tehtiin vuosina 1924–1928 ja niitä johti valtionarkeologi Edoardi Gatti. Tuolloin saatiin päivänvaloon teatterin ja kylpylän jäännökset. Gatti kuitenkin kuoli kesken kaivausten, minkä jälkeen niiden johtoon tuli Lucia Morpurgo. Morpurgon työ kohtasi vaikeuksia, sillä Nemijärveltä löydettiin keisarillisten laivojen jäännökset ja resurssit suunnattiin niihin. Temppelin alueen omistanut maanviljelijä peitti kaivaukset sillä halusi maan takaisin viljelykäyttöön. 

## Kuvia raunioista

File:Rest of altar of Temple of Diana in Nemi.jpg|Nemin Dianan temppelin alttarin jäännöksiä.
File:Rests of altar and temple of Temple of Diana in Nemi.jpg|Lisää temppelin alttarin jäännöksiä.
File:Walls of Temple of Diana in Nemi.jpg|Nemin Dianan temppelin raunioitunutta seinää.


## Lähteet

## Aiheesta muualla
* http://www.mycastelliromani.com/blog/the-sacred-grove-the-sanctuary-of-diana-nemorensis
Finger

**finger** (finger-ohjelman kirjoitti vuonna 1971 Les Earnest.
Tämä oli yksi ensimmäisistä keinoista tarkistaa onko vastaanottaja on kytkeytynyt pikaviestiverkkoon eli käyttää aktiivisesti tietokonetta.
Ohjelman verkkoprotokolla julkaistiin dokumentissa  joulukuussa 1977.

Finger näyttää käyttäjästä Unixin passwd-tiedoston GECOS-kenttään tallennettuja tietoja, kuten nimen, toimiston tai puhelinnumeron.
Lisäksi finger lukee käyttäjän kotihakemistosta kaksi erityistä tiedostoa. Tiedostosta `.project` näytetään ensimmäinen rivi. 
Tiedosto `.plan` näytetään kokonaisuudessaan.

`.plan`-tiedostoja käytettiin varhaisena bloggaamisen muotona. Esim. John Carmack päivitti `.plan`-tiedostoaan noin vuoteen 2010 asti.

Finger-palvelimelle on varattu TCP-portti 79. Finger-palvelinta on usein ajettu inetd-palvelimen avulla, jota 
käytetään toteuttamaan yksinkertaisia ja vähän käytettyjä palveluja. Tämä palvelin  käynnistää varsinaisen palvelinohjelma kun kyseiseen porttiin otetaan yhteys.

Kiristyvät tietoturvavaatimukset ja palomuurit ovat karsineet finger-palvelun käytön olemattomiin.
Useat vanhemmista palveluista ovat jääneet käytöstä tai niistä on luovuttu tietoturvariskien vuoksi. 

## Katso myös
*talk

## Lähteet
Ants Oras

**Ants Oras**, alkujaan **Hans Gottfried Oras**, (1900 Tallinna, Viro – 1982 Gainsville, Florida, Yhdysvallat) oli virolainen kääntäjä kirjallisuudentutkija, esseisti ja kriitikko. Hän käänsi englantilaista kirjallisuutta viroksi ja kirjoitti aiheesta katsauksia ja tutkimuksia.

Oras pakeni Virosta 1943 Suomen kautta Ruotsiin ja myöhemmin Yhdysvaltoihin, jossa hän toimi vuodesta 1949 Floridan yliopistossa Gainesvillessä englantilaisen kirjallisuuden professorina.

## Suomennetut teokset
* *Viron kohtalonvuodet: Viron kansan vaiheet vv. 1939–1944* (*Baltic eclipse*), suom. Esmo Ridala, 4. p. Gummerus 1989 (Tekijän Suomea varten uudistama laitos)

## Lähteet
Tanssii tähtien kanssa (14. tuotantokausi)

**[[Tanssii tähtien kanssa]]** **14. kauden** esittäminen alkoi MTV3-kanavalla 29. elokuuta 2021 ja päättyi 28. marraskuuta 2021. Ohjelma perustuu formaattiin *[[Dancing with the Stars]]*.

## Kilpailijat
::*Katso myös: [[Luettelo televisiosarjan Tanssii tähtien kanssa kilpailijoista]]


== Pisteet ==

: <span style="color: green;">*'Vihreä**</span> luku tarkoittaa viikon parasta pistemäärää.
: <span style="color: red;">**Punainen**</span> luku tarkoittaa viikon huonointa pistemäärää.

**Taustavärit''':

:  (kilpailun voittajat)
:  (kilpailun 2. sija)
:  (kilpailun 3. sija)
:  (keskeyttänyt pari)
:  (pudonnut pari)

## Lähteet

## Aiheesta muualla
* Tanssii Tähtien Kanssa MTV Katsomo
* Tanssii Tähtien Kanssa  C More
* Tanssii Tähtien Kanssa Instagram
* Tanssii Tähtien Kanssa TikTok
* Tanssii Tähtien Kanssa X
* Tanssikupla MTV Katsomo
King David Hotel

**King David Hotel** () on ylellinen hotelli Jerusalemin kaupungissa Israelissa. Se tunnettiin etenkin rakentamisensa jälkeen 1930-luvulla kaupungin yleellisen viihde-elämän keskuksena, jolla yöpyivät esimerkiksi monet valtionpäämiehet ja julkisuuden hahmot. Se tunnetaan myös tuhoisasta pommi-iskusta vuonna 1946, jossa kuoli 91 henkilöä. Pommi-iskun variot korjattiin 1960-luvulla ja hotellin toiminta jatkuu edelleen. Hotellin omistaa nykyisin hotelliketju Dan Hotels.

## Historia

King David Hotel valmistui vuonna 1930. Valmistuessaan se oli Jerusalemin ensimmäinen maailmanluokan hotelli. Rakennushankkeen taustalla oli egyptinjuutalainen Eli Mosseri ja englanninjuutalainen Frank Goldsmith. Rakennuksen suunnitteli sveitsiläinen arkkitehti Emil Vogt. Gotellin tyyliä kuvailtiin "raamatulliseksi". Koristelua olivat innoittaneet esimerkiksi assyrialaiset, heettiläiset ja islam. Henkilökunta tapasi pukeutua arabialaisittain tai nuubialaisittain. Hotellista tuli nopeasti kaupungin tyylikkään viihde-elämän keskus. Sen vieraisiin lukeutuivat myös lukuisat ulkomaalaiset valtionpäämiehet, kuten Transjordanian emiiri Abdullah, Kreikan kuningas Yrjö II ja Etiopian keisari Haile Selassie, sekä viihde-elämän tähtiä, kuten elokuvatähti ja laulaja Amal al-Atrash eli Asmahan.

Hotellista muodostui myös Palestiinan mandaattialuetta hallitsevien brittien hallintokoneiston keskus. Sen yhtä siiepä alkoivat käyttää hallinnon virkamiehet, sekä brittien tiedustelupalvelut. Alueen tilanne oli jännittynyt toisen maailmansodan jälkeen. 22. heinäkuuta 1946 juutalainen asejärjestö Irgun teki tuhoisan pommi-iskun hotellille. Iskussa kuoli 91 henkilöä. Brittivalta mandaattialueella päättyi vuonna 1948 ja britit hylkäsivät hotellin 14. toukokuuta. Hotellin pommi-iskussa tuhoutunut siipi jälleenrakennettiin vuonna 1961 ja hotellia laajennettiin kahdella uudella kerroksella vuonna 1966.  Nykyisin hotellin omistaa israelilainen hotelliketju Dan Hotels.

## Lähteet
Antti Vikström

**Antti Vikström** (s. 15. tammikuuta 1993) on suomalainen jousiampuja. Vikström valittiin kesällä 2021 Pariisin olympiakarsintaturnauksessa edustamaan Suomea kesäolympialaisten 2020 jousiammunnassa. Vikström työskentelee päätoimiselta ammatiltaan lääkärinä.

Jousiampuja Pentti Vikström on Antti Vikströmin isä ja toimii hänen valmentajanaan.

## Lähteet
*https://yle.fi/urheilu/3-12027012
*https://olympics.com/tokyo-2020/olympic-games/en/results/archery/athlete-profile-n1317188-vikstrom-antti.htm
Koripallo kesäolympialaisissa 2020 – miesten kokoonpanot

Tässä artikkelissa luetellaan kaikkien **[[Kesäolympialaiset 2020|Tokion kesäolympialaisten 2020]] [[Koripallo kesäolympialaisissa 2020 – miesten turnaus|miesten koripalloturnaukseen]] osallistuvien joukkueiden kokoonpanot**.

## A-lohko
### Iran

Päävalmentaja:  Mehran Shahintab

### Ranska

Ranskan kokoonpano nimettiin 21. toukokuuta. Ennen kisojen alkua Petr Cornelie korvasi Amath M’Bayen.

Päävalmentaja:  Vincent Collet

### Tšekki

Päävalmentaja:  Ronen Ginzburg

### Yhdysvallat

Yhdysvaltain joukkue nimettiin 28. kesäkuuta. Ennen kisoja koronavirusaltistuksen saanut Bradley Beal korvattiin Keldon Johnsonilla, ja loukkaantumisen jäljiltä riittämättömässä kunnossa olleen Kevin Loven tilalle nostettiin JaVale McGee.

Päävalmentaja:  Gregg Popovich

## B-lohko
### Australia

Australian joukkue julkistettiin 2. heinäkuuta.

Päävalmentaja:  Brian Goorjian

### Italia

Italian kokoonpano julkistettiin 6. heinäkuuta.

Päävalmentaja:  Romeo Sacchetti

### Nigeria

Päävalmentaja:  Mike Brown

### Saksa

Saksan joukkue nimettiin 5. heinäkuuta.

Päävalmentaja:  Henrik Rödl

## C-lohko
### Argentiina

Päävalmentaja:  Sergio Hernández

### Espanja

Päävalmentaja:  Sergio Scariolo

### Japani

Japanin joukkue nimettiin 5. heinäkuuta 2021.

Päävalmentaja:  Julio Lamas

### Slovenia

Slovenian kokoonpano julkistettiin 17. heinäkuuta 2021.

Päävalmentaja:  Aleksander Sekulić

## Lähteet
Ab-e Istada

**Ab-e Istada** tai **Ab-i Istada** on suolajärvi Afganistanissa Ghaznin kaupungin eteläpuolella. 

## Maantiede ja luonto
Ab-e Istada sijaitsee Ghaznin ja Kandaharin välisen maantien varrella noin 100 kilometriä Ghaznista etelään. Sen korkeus merenpinnasta on 2&nbsp;130 metriä. Järveen laskee Ghaznijoki ja siitä ulos virtaa lopulta Arghandabiin laskeva Lora. Sen leveys on noin 25x10 kilometriä.  Järven koko vaihtelee kuitenkin huomattavasti vuodenaikojen mukaan, sillä sen vesi haihtuu voimakkaasti kesäisin ja saa puolestaan uutta vettä keväisin sateiden ja sulavan lumen ansiosta. Joinakin vuosina järvi on saattanut kuivua kokonaan. Talvisin se voi olla melkein kauttaaltaan jäässä. Järveä ympäröi mutatasanko, jolla on vain vähäistä kasvillisuutta.

Ab-e Istada on tärkeä pysähdyspaikka muuttaville vesilinnuille. Sen kautta on muuttanut esimerkiksi äärimmäisen uhanalainen lumikurki. Lumikurjesta ei ole kuitenkaan tehty hiljattaisia havaintoja. Karibianflamingo pesii järvellä. Muita alueella pesiviä lajeja ovat esimerkiksi ristisorsa, avosetti, mustajalkatylli, aavikkotylli ja kaitanokkalokki. Eri lintulajeja alueella on haivattu kaikkiaan yli 60.

## Väestö
Järven ympäristö on paštuheimo Ghelzaiden laidunaluetta. Alueella asui ennen Afganistanin sotaa 1970-luvulla noin 2&nbsp;500 vakituista asukasta ja noin 200–300 paimentolaista. Monet heistä päätyivät tosin pakolaisiksi sodan aikana.

## Lähteet
Mina (yksikkö)

**Mina** () oli muinainen massan yksikkö ja rahayksikkö. Se oli Mesopotamian alueella käytössä jo pronssikaudella. Se vastasi noin 500 grammaa, ja se jakaantui 60 sekeliin. 60 minaa muodosti talentin.

Antiikin Kreikassa minan paino vastasi sataa drakhmaa. Attikalainen (ateenalainen) mina oli nykymitoissa noin 431 grammaa. Myös rahayksikkönä mina vastasi sataa drakhmaa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Maan muisti

**Maan muisti** on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 2009. 

Elokuva käsittelee Suomen esihistoriaa ja historiaa jääkaudesta nykyhetkeen ihmisten jättämien jälkien kautta.

## Lähteet
Samsung Galaxy Z Fold 2

**Samsung Galaxy Z Fold 2** on Samsung Electronicsin valmistama elokuussa 2020 julkaistu taittuvanäyttöinen älypuhelin. Se oli seuraaja Samsung Galaxy Foldille.

Puhelimen mitat ovat taitettuna 159,2 × 128,2 × 6,9 mm ja avattuna 159,2 × 68 × 13,8–16,8 mm. Puhelin painaa 282 grammaa. Puhelimen etuosa eli näyttö on taitettuna lasia ja avattuna muovia. Takana on lasia ja reunat on tehty alumiinista. Avattu näyttö on 7,6-tuumainen. Puhelimessa on esiasennettuna Android 10 ja One UI 3.1. Takakameroita on kolme, jotka ovat kaikki 12 megapikselin kameroita. Etukameroita on kaksi, jotka molemmat ovat kymmenen megapikselin kameroita. Puhelimessa ei ole muistikorttipaikkaa tai kuulokeliitäntää. Akku on 4&nbsp;500 milliampeeritunnin litiumpolymeeriakku. Värivaihtoehtoina ovat pronssi, musta, Thom Browne- ja Aston Martin -versiot.

## Lähteet
Kasvumuoto

**Kasvumuoto** on kasvien ulkonäköön, kokoon ja varren puutuneisuuteen perustuva luokittelutapa, jota käytetään etenkin (kasvi)ekologiassa. Jaottelu erilaisiin kasvumuotoihin ei ole mikään taksonominen luokittelutapa, vaan ennemminkin ekologinen tapa tyypitellä kasveja.

Maalla kasvavat voidaan jakaa kasvumuodoiltaan tavallisesti viiteen tai kuuteen "perustyyppiin", joista useimpia voidaan jakaa edelleen pienemmiksi tyypeiksi. Lisäksi voidaan erottaa tarpeen mukaan erilaisia erityisempiä kasvumuototyyppejä, kuten patjakasvit tai mehikasvit. Vesikasveista erotellaan tavallisesti kolme tai neljä kasvumuotoa sen mukaan, miten kasvien lehdet sijaitsevat veteen nähden. Kasvumuotojen määrä riippuu kuitenkin tarkastelijasta ja tarpeesta.

Maalla kasvavien kasvien kasvumuotoja:
* puu
** monivuotinen, yleensä suurikokoinen, puuvartinen kasvi, jolla on yksi päärunko
** voidaan jakaa edelleen havupuihin ja lehtipuihin tai ainavihantiin ja kausivihantiin puihin
* pensas
** monivuotinen, yleensä pienempikokoinen, puuvartinen kasvi, jolla on useita runkoja
** voidaan jakaa edelleen havupensaisiin ja lehtipensaisiin tai ainavihantiin ja kausivihantiin pensaisiin
* varpu
** alle puoli metriä korkea, puuvartinen kasvi
* ruoho
** ruohovartinen kasvi
** voidaan jakaa edelleen yksi-, kaksi- ja monivuotisiin ruohoihin
* köynnös
** ruohovartinen tai puuvartinen, kasvutavaltaan köynnöstävä kasvi
** voidaan jakaa edelleen ruohovartisiin köynnöksiin ja liaaneihin
* epifyytti
** toisten kasvien pinnoilla kasvava kasvi

Vesikasvien kasvumuotoja:
* ilmaversoinen kasvi
* kelluslehtinen kasvi
** kelluslehtiset kasvit voidaan jakaa pohjasta kasvaviin kelluslehtisiin kasveihin ja irtokellujiin
* uposlehtinen kasvi
** uposlehtisiistä kasveista voidaan erottaa vielä pohjalehtiset kasvit omaksi tyypikseen

## Katso myös
* kasvutapa
* Raunkiaerin elomuoto
Yksitoista ihmisen kuvaa

**Yksitoista ihmisen kuvaa** on Anastasia Lapsuin ja Markku Lehmuskallion ohjaama suomalainen dokumenttielokuva vuodelta 2012. 

Elokuva käsittelee kalliomaalauksia ja kallioon uurrettuja kuvia, joiden kautta se pyrkii tutkimaan esihistoriallisena aikana eläneitä ihmisiä. Elokuva on kuvattu ympäri maailmaa. Sen kuvauspaikkoina ovat toimineet Algeria, Australia, Etelä-Afrikka, Ranska, Pohjoismaat, Venäjä sekä Yhdysvallat.

## Lähteet
Thamnocalamus tessellatus

**Thamnocalamus tessellatus** on heinäkasvien (Poaceae) heimoon kuuluva bambulaji, joka on kotoisin eteläisestä Afrikasta.

*Thamnocalamus tessellatus* voi kasvaa korkeimmillaan lähes viisimetriseksi, mutta jää yleensä 3,5–4,5 metriä korkeaksi. Varsien paksuus on yleensä noin 2–3 cm, ja pituuteensa nähden varret ovat melko paksuja. Laji on kasvutavaltaan melko tiiviisti mätästävä.

*Thamnocalamus tessellatus* -lajia voidaan kasvattaa koristekasvina temperaattisen ilmaston alueilla. Laji sopii kasvatettavaksi aurinkoiselle paikalle, mutta laji ei kuitenkaan kasva hyvin kuumassa ja kosteassa ilmastossa. Kylmässä lehtiin alkaa tulla vaurioita, mikäli lämpötila laskee −10 celsiusasteeseen tai sen alapuolelle, ja −20 asteessa vaurioita alkaa tulla lehtien lisäksi myös varsiin.

## Lähteet
* Bamboo Garden: ''Thamnocalamus tessellatus''
Aleksander Eelmaa

**Aleksander Eelmaa** (6. marraskuuta 1946 Viljandi – 21. heinäkuuta 2021) oli virolainen näyttelijä. Hän esiintyi uransa aikana niin teatterissa, elokuvissa kuin televisiosarjoissa. Hänellä oli kolme lasta, joista kaksi työskentelee niin ikään teatterialalla.

## Esiintymisiä

### Elokuvat
* *Metskannikesed* (1980)
* *Kõrbekuu* (1999)
* *Ferdinand* (2002)
* *Agent Sinikael* (2002)
* *Fender Bender* (2003)
* *Ruudi* (2006)
* *Vana daami visiit* (2006)
* *Üks mu sõber* (2011)

### Televisiosarjat
* *Rudolf ja Irma* (1985)
* *Pildikesi Paunverest* (1986)
* *Viimane suvi* (1987)
* *Tuli sinu käes* (1996)
* *[[Õnne 13]]* (vuodesta 1996)

## Lähteet

## Aiheesta muualla
* Aleksander Eelmaa Viron Teatteriliiton tietopankissa
Viisineniöt

**Viisineniöt** (*Pentarrhinum*) on oleanterikasvien (Apocynaceae) heimoon kuuluva pienehkö kasvisuku. Sukuun luetaan kuuluvaksi seitsemän lajia.

## Lajeja
* *[[Pentarrhinum abyssinicum]]*
* *[[Pentarrhinum balense]]*
* *[[Pentarrhinum coriaceum]]*
* *[[Pentarrhinum gonoloboides]]*
* *[[ruskoviisineniö|Pentarrhinum insipidum]]* (syn. *Cynanchum insipidum*) – ruskoviisineniö
* *[[Pentarrhinum ledermannii]]*
* *[[Pentarrhinum somaliense]]*

## Katso myös
* hukankierrot (*Cynanchum*)

## Lähteet

## Aiheesta muualla
* Suomen Lajitietokeskus: Viisineniöt – ''Pentarrhinum''
Adolf Theodor Rosenbröijer

**Adolf Theodor Rosenbröijer** (2. kesäkuuta 1837 Helsingin pitäjä – 30. marraskuuta 1894 Helsinki) oli suomalainen virka- ja moninkertainen valtiopäivämies. 

Rosenbröijerin vanhemmat olivat postimestari Nils Adolf Rosenbröijer ja Sofia Wilhelmina Leopold. Arkkitehti Alfred Rosenbröijer oli hänen veljensä. Rosenbröijer tuli ylioppilaaksi Porvoossa 1857 ja harjoitti oikeustieteen opintoja Suomessa ja kieliopintoja Moskovassa. Hän oli postijohtokunnan kielenkääntäjä 1871–1893.

Rosenbröijer oli aatelissäädyssä edustaja valtiopäivillä 1867, 1872, 1877–1878, 1882, 1885 ja 1888.
 
## Lähteet
Johan Henrik von Schrowe

**Johan Henrik von Schrowe** (15. tammikuuta 1825 Hartola – 27. lokakuuta 1904 Hartola) oli suomalainen virka- ja moninkertainen valtiopäivämies.

Von Schrowen vanhemmat olivat Carl Magnus von Schrowe ja Helena Aatamintytär Tillala ja puoliso vuodesta 1848 Charlotta Sjöholm (k. 1914). Lääkäri Johan Gerhard von Schrowe ja runoilija Uno von Schrowe olivat heidän lapsiaan. Von Schrowe oli Mikkelin läänin palveluksessa kanslistina 1843–1844, toimi sitten maanviljelijänä ja oli kruununnimismies Hartolan pitäjässä vuodesta 1868. Hän sai kuvernementinsihteerin arvon 1895.

1860-luvulla von Schrowe asui Joutsassa ja vaikutti merkittävästi pitäjän kehitykseen. Hän oli paikkakunnan ensimmäisiä kauppiaita ja toimi kunnallispolitiikassa mm. kunnallislautakunnan esimiehenä vuoden 1865 kunnallisasetuksen jälkeen. 

Von Schrowe oli aatelissäädyssä edustaja valtiopäivillä 1867, 1872, 1882, 1885 ja 1888.

## Lähteet
Henna Viitanen

**Henna Viitanen** on Virtain kaupunginjohtaja vuodesta 2021. Ennen valintaansa kaupunginjohtajaksi hän oli toiminut vuodesta 2011 Virtain hallintojohtajana. Koulutukseltaan hän on hallintotieteiden maisteri.

## Lähteet
Parittomat

**Parittomat** on Jarmo Lampelan ohjaama suomalainen draamaelokuva vuodelta 2018.  

Elokuvassa leskeksi jäänyt Tapsa menee dreijauskurssille ystävänsä houkuttelemana. Kurssilla Tapsa tutustuu muihin ihmisiin, jotka ovat yksinäisiä ja etsivät parisuhdetta ja rakkautta elämäänsä.

## Lähteet
Fredrik Magnus Stackelberg

**Fredrik Magnus Stackelberg** (22. heinäkuuta 1857 Taivassalo – 24. marraskuuta 1929 Tallinna) oli suomalainen vapaaherra ja virka- ja valtiopäivämies.

## Henkilöhistoria
Stackelbergin vanhemmat olivat Bernt Fredrik Carl Emil Stackelberg ja Christina Eufrosyne Rosell ja puolisot vuodesta 1884 Natalie Stjernschantz (k. 1886) ja vuodesta 1889 Carolina Elisabet Ernestine Amalia Lida von Wetterstrand.  Stackelberg oli valtiorautateiden palveluksessa vuodesta 1875, toimien useissa eri tehtävissä ja paikkakunnilla, aina vuoteen 1889 asti. Hän oli myös tilanomistaja ja toimi 1900-luvun alussa muun muassa viinatehtaan valvojana Viipurissa, samoin kuin myöhemmin poliisitoimen, sotaministeriön ja Helsingin yleisen sairaalan palveluksessa. Stackelberg oli tunnettu sukutukija, sukutietojen kerääjä ja heraldiikan harrastaja.Vapaaherra, valtiopäivämies Fredrik Hjalmar Stackelberg oli Fredrik Magnus Stackelbergin veli. 

Stackelberg oli aatelissäädyssä edustaja valtiopäivillä 1888.

## Julkaisuja
* *Kalender öfver adeliga, friherrliga och grefliga ätten Stackelberg*, 1889
* *Storfurstendömet Finlands ridderskaps och adels kalender för år 1890*, 1890
* *Storfurstendömet Finlands ridderskaps och adels kalender 1897*, 1897

## Lähteet
Ramsösundin maaduntalahtikorpi

**Ramsösundin maaduntalahtikorpi** on luonnonsuojelualue (Ramsösundin  vanhempi  luonnonsuojelualue) Espoossa Suvisaariston kaupunginosassa. Alue perustettiin 12. maaliskuuta 1982 ja sen pinta-ala on 24 hehtaaria.

Ramsösundin maaduntalahtikorpi on osa Bergön-Ramsön luonnonsuojelualuetta, joka perustettiin 2009. Bergön-Ramsön suojelualue on kaksiosainen, sen eteläinen osa sijaitsee Bergön saarella välittömästi maaduntalahtikorven kaakkoispuolella, pohjoinen osa sijaitsee Ramsön saaren pohjoisosassa.

Bergön ja Ramsön saarten välissä sijaitsi aikoinaan salmi, joka on maankohoamisen seurauksena muuttunut maaduntalahtikorveksi.  Sitä reunustavat murtumalaakson kalliot. Kivennäismaahan on kerrostunut eritoten sinisimpukan kuoria, minkä johdosta maa on saanut violetin, vaalean värisävyn. Kuorisoran eli simpukkamaan paksuus on 1–55 senttimetriä. Kuorten kalkkipitoisuus on korkea, joten alueen maaperä on ravinteikas ja kasvillisuudeltaan rehevä. Maaduntalahtikorven monimuotoinen luonto käsittää muun muassa ruovikkoisia soita, kangasmetsiä ja tervalepikoita.

Ramsösundin vesialueesta on jäljellä Byviken lounaassa ja Ramsösund koillisessa, molemmat ovat merenlahtia. Luonnonsuojelualueen lounaisosassa sijaitsee noin 15 aarin laajuinen lampi, Ögat.

## Lähteet
Jelena Leppänen

**Jelena Leppänen** on suomalainen toimittaja. Hän aloitti uransa *[[Karjalainen (lehti)|Karjalaisen]]* kesätoimittajana kesinä 2008–2011. Leppänen oli vuonna 2013 *[[Ilta-Sanomat|Ilta-Sanomien]]* ja vuosina 2013–2015 MTV-uutisten vakituinen toimittaja. Hän työskenteli urheilutoimittajana *[[Ilta-Sanomat|Ilta-Sanomissa]]* ja *[[Urheilulehti|Urheilulehdessä]]* vuosina 2016–2019 sekä Yle Urheilussa marraskuusta 2020 lähtien.

Urheilun lisäksi Leppänen on raportoinut muun muassa Sauli Niinistön ja Vladimir Putinin vuoden 2013 tapaamisesta sekä Yhdysvaltain presidentinvaaleista 2016.

Leppänen valmistui ylioppilaaksi Joensuun lyseon lukiosta vuonna 2006. Hän opiskeli ruotsin kieltä ja ruotsalaista kulttuuria Itä-Suomen yliopistossa vuosina 2006–2007, minkä jälkeen Leppänen aloitti journalismin opinnot Jyväskylän yliopistossa vuonna 2007. Hän valmistui maisteriksi vuonna 2017 pääaineenaan journalismi ja sivuaineinaan ruotsin ja espanjan kielet, joiden lisäksi hän osaa suomea, venäjää, englantia ja portugalia.

## Lähteet
Gloet (Saltvik)

**Gloet** on järvi Saltvikissä Ahvenanmaan pohjoisosassa. Sen pinta-ala on 24,9 hehtaaria. Etäisyys Maarianhaminasta on 29 kilometriä pohjoiskoilliseen.

## Maantiede
Gloetin pituus lounaasta koilliseen on noin kilometrin. Altaan koillisosassa on kaksi luotoa. Gloet on pohjoisosastaan läheisessä yhteydessä Silverskärsfjärdenin merialueeseen. Järveä ympäröi metsämaa, itärannalla on jonkin verran pientaloja. Luoteispuolella sijaitsee Mellanöarna.
Gloet (95.510.1.021) kuuluu Ahvenanmaan pohjoiseen saaristoalueeseen (95.51), joka on toisen jakovaiheen vesistö Pohjoisen Saaristomeren päävesistössä (95). Ahvenanmaan pohjoiseen saaristoalueeseen kuuluu 26 järveksi luokiteltua vakavettä, joista Inre Verkviken, Gröndals träsk ja Gloet ovat laajimmat.

Suomessa on viisi vähintään hehtaarin laajuista Gloetia. Saltvikin Gloet on niistä suurin. Myös Brändössä (Brändön Gloet), Vårdössä, Paraisilla ja Raaseporissa on Gloet-niminen vakavesi.

## Lähteet